sensex
సెన్సెక్స్‌లో 1000% రిటర్నులు ఈ 120 కంపెనీలవే!
ముంబయి,: బిఎస్‌ఇ సెన్సెక్స్‌ 30వేల పాయింట్లు దాటిన సందర్భంగా మొత్తం 120స్టాక్స్‌ వెయ్యిశాతానికిపైగా పెరిగినట్లు కనిపిస్తోంది. సెన్సెక్స్‌ 20వేల పాయింట్ల నుంచి 30వేల పాయింట్లకు చేరుకనేందుకు పదేళ్లకాలం పట్టినా ఈలోపు స్టాక్స్‌ మాత్రం ఎంపికచేసిన రంగాల్లో భారీ వృద్ధిని నమోదుచేసాయి. కాన్‌ఫిన్‌, టివిఎస్‌ శ్రీచక్ర, టివిఎస్‌మోటార్‌, ఫోర్స్‌ మోటార్స్‌ వంఇ 23 స్టాక్స్‌ బిఎస్‌ఇ 500జాబితాలో వెయ్యిశాతానికి పైగా పెరిగినట్లు నిపుణుల సర్వేలు చెపుతున్నాయి. బుధవారం సెన్సెక్స్‌ విలువలు ఆల్‌టైమ్‌ రికార్డు స్థాయికి పెరిగాయి. 30,133 స్థాయికి వెళ్లాయి. గతంలో ఒకసారి ఈనెల 4వ తేదీ ఇంట్రాడే ట్రేడ్‌ లో కూడా 30వేలు దాటింది. 30షేర్‌ సూచి 20 వేల స్థాయినుంచి 30వేల పాయింట్లకు వచ్చేందుకు కనీసం 42నెలల సమయంపట్టింది. 2013 అక్టో బరులో సెన్సెక్స్‌ 19,983.61 పాయింట్లు నమో దయింది. ఈ తేదీనుంచి 2017 ఏప్రిల్‌ 26వ తేదీ నాటికి కనీసం 23షేర్లు భారీ వృదిధనిసాధిం చాయి. యునిప్లై ఇండస్ట్రీస్‌, టేస్టీ బైట్‌ఈటబుల్స్‌, కెఇఐ ఇండస్ట్రీస్‌, నీల్‌కమల్‌, ఇండో కౌంట్‌ ఇండ స్ట్రీస్‌, ద్వారికేష్‌ షుగర్‌, వంటివి రెండువేలశాతం పెరిగినట్లు అంచనా. ఈ 120 స్టాక్స్‌లో కూడా సగటున 1451శాతం రిటర్నులు ఇన్వెస్టర్లకు అందించాయి. బెంచ్‌మార్క్‌ బిఎస్‌ఇ సెన్సెక్స్‌ 50.8శాతం 2013 అక్టోబరు 8నుంచి పెరిగింది. స్మాల్‌క్యాప్‌, మిడ్‌క్యాప్‌సూచీలు కూడా 172 శాతం, 156శాతం పెరిగాయి. మొత్తం 120 స్టాక్స్‌లో 23స్టాక్స్‌ బిఎస్‌ఇ 500సూచీలో 80శాతంపెరిగిన ట్లు తేలింది.
మరో 55 కంపెనీలు సంస్థాగత వాటా దారులు కనీసం ఒకటిశాతం వాటాతో ఉన్నాయి. మెజార్టీ వాటాలుప్రమోటర్లు, సంస్థాగతేతర ఇన్వె స్టర్లు, వ్యక్తిగత వాటాదారుల చేతుల్లోనే ఉన్నాయి. మొత్తం 120 స్టాక్స్‌పరంగా 31స్టాక్స్‌ అక్టోబరు 2013నాటి ముఖవిలువల కంటే తక్కువ ట్రేడింగ్‌ జరిగింది. యునిప్లై ఇండస్ట్రీస్‌ మార్కెట్‌ధరలు 6600శాతం పెరిగి 329.50 రూపాయలకు చేరిం ది. ఒకప్పుడు 4.92గా ఉన్న వీటిధర ముఖవిలువ పదిరపాయలయితే మూడున్నరేళ్లలోనే రెట్టింపురాబ డులు తెచ్చింది. యూనిప్లై ఇండస్ట్రీస్‌ ప్లైవుడ్‌ ఉత్పత్తిలో ఎక్కువ రాబడుల ుసాధించింది. కేశవ్‌ కంటమనేని కొనుగోలుచేసిన ఈకంపెనీ టర్నె రౌండ్‌ సాధించింది. కంపెనీ స్టాక్‌ అప్పటినుంచి 2400శాతం పెరిగింది. 13.24 నుంచి భారీ వృద్ధిని సాధించింది. ఇక షిలిప్‌ కేబుల్‌ టెక్నాల జీస్‌ కూడా తన ముఖవిలువకంటే తక్కువగా ట్రేడింగ్‌ ఉంది. 8.78రూపాయల నుంచి రెండు వేల శాతం ట్రేడింగ్‌ పెరిగింది. ఆ తర్వాత 20 శాతం తగ్గింది. ప్రస్తుతం 132వద్ద ట్రేడింగ్‌ జరుగుతోంది. గడచిన రెండురోజుల్లో రూ.206 నుంచి 132కి తగ్గింది. కంపెనీ 15 మిలియన్ల వారంట్లను జారీచేసింది. షిల్పికేబుల్స్‌ ప్రైవేట్‌ లిమిటెడ్‌ పేరిట ప్రాధాన్యతా క్రమంలో జారీ చేసింది. ప్రమోటర్‌ కేటగిరీకి చెందినీ సంస్థ ప్రతి వాటాకు 60చొప్పునధరలు నిర్ణయించింది. మొత్తం 8 మిలియన్‌ వారంట్లు ఈక్విటీ వాటాలుగా బదిలి అయ్యాయి. మొత్తం 120 స్టాక్స్‌పరంగా 60శాతం కంపెనీలు 1246శాతం విలువలు పెంచుకోగలిగాయి. మూడున్నరేళ్లలోనే భారీవృద్ధిని నమోదు చేసాయి.